मैं इसमें घोटक की पत्नी कोयल का किरदार निभा रही हूं, जो कि एक स्वयंभू गायिका है और जिसे गाने के अंदाज में बात करने की आदत है। जब पृष्ठभूमि में कोई गाना चल रहा हो यानी कि रिकार्ड बज रहा हो, तभी वह सही ढंग से गाती है। कोयल एक अमीर खानदान से आयी है, इसलिए उसे अक्सर अपनी पैतृक विरासत की शेखी बघारना अच्छा लगता है। वास्तव में यह हास्य सीरियल इस मूल विचार पर आधारित है कि हर इंसान के अंदर एक जानवर होता है। पर हम सभी संस्कारों के बल पर अपने अंदर के जानवर को दबाए रखते हैं।